stanford-oval/wikipedia huggingface dataset:
Seppo Rihlama
Kirjallista tuotantoa

Arkkitehtuuri, väri, ihminen. Tampereen teknillisen opiston oppilasyhdistys, Tampere 1965, 2. laaj. painos Insinöörioppilastuki, Tampere 1975
Rakennustaidetta Tampereella – Byggnadskonst i Tammerfors – Architektur in Tampere – Architecture in Tampere – Arhitektura v gorode Tampere. Tampereen kaupungin tiederahaston julkaisuja 6. WSOY 1968
Kivirakenteisten talojen ulkoseinien pintakäsittely 1, Ulkopinnan valintaan vaikuttavat inhimilliset näkökohdat – muistilista. Tiedonanto / Valtion teknillinen tutkimuskeskus, rakennustekniikan laboratorio 27. Espoo 1976
Rakentavaa sommittelua. Tammertekniikka, Tampere 1978
Arkkitehtuurilastuja : tiloista, taloista, väreistä, valoista. Tammertekniikka, Tampere 1983
Värioppi. Rakennuskirja, Helsinki 1985, 3. täyd. painos 1987, 4. tark. painos 1990, 6. uus. painos 1997
Piirustustaitoa tavoittamassa. Sävyseppo, Tampere 1986
Värisommittelua mikroilla. Seppo Rihlama, Tampere 1989
Värit ja valot sisätiloissa : käytännön väripsykologiaa. Seppo Rihlama, Tampere 1990
Rakennusarkkitehtilinjan erikoiskokeen tehtäviä ratkaisunäyttein ; toimittanut Seppo Rihlama ; valokuvat Seppo Rihlama. Tammertekniikka, Tampere 1991
Väritaidetta mikroilla – Färgkonst med mikrodatorer – Colour arts with computer – Farbenkunst mit dem Mikrocomputer. Seppo Rihlama, Tampere 1991
Sanoin ja värein. Seppo Rihlama, Tampere 1992
Valaistuksesta sisätiloissa ; valokuvat, piirrokset ja tietokonetyöt Seppo Rihlama. Tikkurila Oy, Vantaa 1993
Värit ja kuviot ympäristövaikuttajina ; valokuvat, piirrokset ja tietokonetyöt Seppo Rihlama. Tikkurila Oy, Vantaa 1993
Valaistus ja värit sisustussuunnittelussa ; valokuvat, piirrokset ja tietokonegrafiikka Seppo Rihlama. Rakennustieto, Helsinki 2000
Rakennuksia

Asunto Oy Sammonkatu 39 (Tubilinna), Tampere 1962
Virtain kirkon restaurointi 1967-1968
Länkipohjan kyläkirkon uudistus 1968
Lapua tuomiokirkon restaurointi 1977
Viialan seurakuntatalo 1982
Kangasalan kirkon restaurointi 1986
Schwyz (kaupunki)

| Schwyz |
| --- | --- |
 Schwyz sijaitsee Mythenvuorten länsirinteellä.
 vaakuna
 Schwyz on samannimisen kantonin pääkaupunki.
 Koordinaatit: 47°1′0″N, 8°39′0″E 
Valtio:  Sveitsi
Kantoni:  Schwyz
Hallintoalue (Bezirk):  Schwyz
Pinta-ala:  
 – Kokonaispinta-ala:  53,25 km²
Korkeus:  447 - 1 898 m
Väkiluku (joulukuu 2012):  14 661
 – Väestötiheys:  275 as./km²
 
 www.gemeindeschwyz.ch 
Infobox OKVirheellinen NIMI-arvo: 
Schwyz on kaupunki Keski-Sveitsissä, Schwyzin kantonissa. Schwyz on kantonin pääkaupunki ja myös samannimisen hallintoalueen (saks. Bezirk) pääpaikka. Kaupungissa on noin 15 000 asukasta.
Schwyz sijaitsee Muotajoen varrella. Kaupungin korkein vuori on Grosser Mythen (1 898 m mpy.).
Moottoritie A2 sekä valtatiet 2 ja 8 kulkevat kaupungin kautta. Gotthardin rautatie kulkee Schwyzin kautta.
Aiheesta muualla

Kuvia tai muita tiedostoja aiheesta Schwyz (kaupunki) Wikimedia Commonsissa
Tibor Takács

| Tibor Takács> Henkilötiedot |
| --- | --- |
Syntynyt: 11. syyskuuta 1954 (ikä 70) Budapest, Unkari
Ammatti:  ohjaaja-, käsikirjoittaja- ja elokuvatuottaja
Ohjaaja
Tunnetuimmat ohjaukset:  Paholaisen portti (1987)
Aiheesta muualla
IMDb 
Elonet
Tibor Takács (s. 11. syyskuuta 1954 Budapest, Unkari) on unkarilaissyntyinen ohjaaja-, käsikirjoittaja- ja elokuvatuottaja. Hänet muistetaan ennen kaikkea 1980-luvun kauhuelokuvaklassikosta Paholaisen portti (1987), jonka myötä näyttelijä Stephen Dorff nousi kansainväliseen maineeseen. Takács ohjasi elokuvalleen myös jatko-osan vuonna 1992.
Aiheesta muualla

Tibor Takács Internet Movie Databasessa. (englanniksi)
Tibor Takacs Biography (1954-) FilmReference. Viitattu 3.2.2023. (englanniksi)
Thait

Thait [tait] (thaiksi คนไทย) ovat Kaakkois-Aasiassa asuva kansa, josta suurin osa asuu Thaimaassa ja muualla Aasiassa. Thait puhuvat äidinkielenään thain kieltä ja suurin osa heistä on uskonnoltaan buddhalaisia.
Thalamus (yritys)

| Thalamus |
| --- | --- |
Lakkautettu:  1993
Kotipaikka:  Yhdistynyt kuningaskunta
Infobox OKVirheellinen NIMI-arvo: 
Thalamus oli brittiläinen yritys, joka julkaisi videopelejä 8- ja 16-bittisille alustoille. Ensimmäinen sen julkaisema videopeli oli suomalaisen Stavros Fasoulasin Sanxion vuodelta 1986.
Thalamus julkaisi Fasoulasilta myös kaksi muuta peliä, Deltan ja Quedexin vuonna 1987.
Thalamus lopetti toimintansa vuonna 1993.
Sebastian Bayer

| Mitalit | Mitalit | Mitalit |  |
| --- | --- | --- | --- |
|  Sebastian Bayer |  Sebastian Bayer |  Sebastian Bayer |  |
Maa:   Saksa
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Torino 2009 | pituushyppy |  |
|  Kultaa | Pariisi 2011 | pituushyppy |  |
Sebastian Bayer (s. 11. kesäkuuta 1986 Aachen) on saksalainen pituushyppääjä.
Vuonna 2004 Bayer karsiutui alle 20-vuotiaiden MM-kilpailuissa. Vuonna 2005 hän voitti hopeaa alle 20-vuotiaiden EM-kilpailuissa. Göteborgin EM-kilpailuissa 2006 ja Pekingin olympialaisissa 2008 hän ei selviytynyt loppukilpailuun.
Sisäratakauteen 2009 lähdettäessä Bayerin halliennätys pituushypyssä oli 788 cm. Torinon EM-hallikilpailuissa hän voitti Euroopan-mestaruuden. Hän hyppäsi kilpailussa ensimmäisellään oman ennätyksensä 829 cm, joka olisi jo riittänyt kilpailun voittoon. Viimeisellään hän hyppäsi voittotuloksen 871 cm, jolla rikkoi Yago Lamelan kymmenen vuotta vanhan Euroopan ennätyksen 15 senttimetrillä. Tulos oli kaikkien aikojen toiseksi paras sisäradoilla. Pidemmälle on hypännyt vain yhdysvaltalainen Carl Lewis, joka hyppäsi 879 cm vuonna 1984.
Berliinin MM-kilpailuissa 2009 Bayer karsiutui loppukilpailusta tuloksella 798 cm. Viimeisen loppukilpailuun selviytyneen tulos oli 801 cm. Pariisin EM-hallikisoissa 2011 hän voitti Euroopan-mestaruuden tuloksella 816 cm. Daegun MM-kilpailuissa 2011 hän oli kahdeksas tuloksella 817 cm. Helsingin EM-kilpailuissa 2012 Bayer voitti Euroopan mestaruuden tuloksella 834 cm. Lontoon olympialaisissa hän sijoittui viidenneksi tuloksella 810. Hän karsiutui loppukilpailusta Göteborgin EM-hallikisoissa 2013. Moskovan MM-kilpailuissa hän oli yhdeksäs.
Saksan ulkoratojen mestaruuden Bayer on voittanut vuosina 2006, 2008, 2009, 2011 ja 2012, ja sisäratojen Saksan mestaruuden vuosina 2009, 2011 ja 2012. Ulkorataennätyksensä 849 cm hän hyppäsi Ulmissa heinäkuussa 2009.
Seppo Ruohonen

Seppo ”Sepi” Juhani Ruohonen (25. huhtikuuta 1946 Turku – 1. maaliskuuta 2020) oli suomalainen oopperalaulaja, äänialaltaan tenori. Ruohonen esiintyi yli kolmekymmentä vuotta arvostetuissa kansainvälisissä oopperataloissa ja merkittävimmillä suomalaisilla musiikkijuhlilla, samoin kuin vaikkapa Tijuana Taxi -yhtyeen kanssa. Hänen nuoremmat veljensä Matti ja Teppo Ruohonen ovat tunnettuja suomalaisia iskelmälaulajia.
Ura

Seppo Ruohonen opiskeli laulua Suomessa Lea Piltin ja Hannu Kerkolan johdolla sekä vuosina 1969–1973 Wienin Valtionoopperan oopperastudiossa ja Wienin musiikkikorkeakoulussa, jossa hän suoritti kolme erillistä loppututkintoa (ooppera, lied ja oratorio, äänenmuodostus) parhain mahdollisin arvosanoin. Hän opiskeli laulua myös Roomassa Luigi Riccin johdolla.
Valmistumisensa jälkeen Ruohonen oli kiinnitettynä Suomen Kansallisoopperaan, Frankfurt am Mainin oopperaan, Deutsche Oper Berliiniin sekä useampiin Saksan suurimpiin oopperataloihin. Kiinnitystensä ohella Ruohonen vieraili 1980-luvulla muun muassa Lontoossa, Moskovassa, Pietarissa, Madridissa, Triestessä, Venetsiassa, Sofiassa, Winnipegissä, Montrealissa ja Wienissä. 1990-luvulla vierailut jatkuivat edellä mainittuihin kaupunkeihin sekä Tel Aviviin, Brysseliin, Edinburghiin, Reykjavíkiin, Tukholmaan, Glasgow’hun ja Los Angelesiin. Yhteistyökumppaneina hänellä oli merkittäviä kapellimestareita, kuten Zubin Mehta, Giuseppi Sinopoli, Michael Gielen, Giuseppe Patanè, Neeme Järvi sekä kaikki merkittävät suomalaiset kapellimestarit.
Ruohosen repertuaariin kuului yli 100 tenoriroolia. Keskeisimpiä oopperarooleja olivat esimerkiksi Verdin ja Puccinin tenoripääosat, Lohengrin, Tannhäuser, Salomen Herodes, Les Troyensin Aeneas ja Cagen Europa 1 ja 2. Ruohonen on esiintynyt useiden TV-oopperoiden päärooleissa, esimerkiksi Mantovan herttuana, Lenskinä, Alfredona ja Angelika-oopperan Casanovana. Hän teki myös useita oopperanauhoituksia radiolle. BBC taltioi Royal Opera Covent Gardenista alkuperäisversion Berliozin oopperasta Les Troyens, jossa Ruohonen lauloi tenoripääosan. Myöhemmin Ruohonen valittiin Suomen suosituimmaksi miesoopperalaulajaksi MTV:n katsojaäänestyksessä. Vuonna 2000 Ruohonen esitti presidentti Urho Kekkosta Olympiastadionilla Paavo Nurmi -oopperassa Paavo Suuri. Suuri juoksu. Suuri uni, joka televisioitiin kaikkiin Euroopan maihin. Vuonna 2003 Seppo Ruohonen oli kuoleman roolissa Pehr Henrik Nordgrenin teoksen Tuuri kantaesityksessä, joka oli Yleisradion tilausteos.
Ruohosen ohjelmistoon lukeutuivat lied, oratorio, operetti ja hengelliset konsertit niin Suomessa kuin ulkomailla. Hän levytti monipuolisesti niin klassista, hengellistä kuin operettimusiikkia. Kansainvälisen oopperauransa lisäksi Ruohonen toimi Sibelius-Akatemian oopperakoulutuksen professorina vuodesta 1999 sekä Lohjan Tenoripäivien taiteellisena johtajana.
Vuonna 2007 Seppo Ruohonen esiintyi Turun kaupunginteatterissa esitettävässä suurmusikaalissa Thorin vasara.
Vuonna 2011 Ruohonen palkittiin Pro Finlandia -mitalilla.
Seppo Ruohonen kuoli mahasyöpään maaliskuussa 2020.
Aiheesta muualla

Seppo Ruohonen Internet Movie Databasessa. (englanniksi)
Seppo Ruohosen esitystuotanto Suomen äänitearkistossa (1901–1999)
Ruohonen, Seppo hakuteoksessa Uppslagsverket Finland (2012). (ruotsiksi)
Sebastian Booker

| Sebastian Booker> Henkilötiedot |
| --- | --- |
Koko nimi:  Sebastian Booker
Syntynyt: 15. heinäkuuta 1993 (ikä 31)
Kansalaisuus:   Suomi
Koripalloilija
Pelipaikka:  Takamies
Pituus:  190 cm
Paino:  78 kg
Pelaajaura
Seurajoukkueet
2010 2010–2011 2012 2013–2014 2014–2015 2014 2015–:  Namika Lahti → Lahden NMKY Namika Lahti Forssan Koripojat Kauhajoen Karhu → Vaasan Salama Espoo Basket Team
Sebastian Booker (s. 15. heinäkuuta 1993) on suomalainen koripalloilija, pelipaikaltaan takamies. Bookerin kasvattajaseura on Namika Lahti, jonka riveissä hän teki liigadebyyttinsä joulukuussa 2010 pelatussa ottelussa Tampereen Pyrintöä vastaan. Lahden jälkeen hän on pelannut Forssan Koripoikien ja Vaasan Salaman riveissä. Booker siirtyi elokuussa 2014 Korisliiga-joukkue Kauhajoen Karhuun. Hän ja Karhu purkivat kaksivuotisen sopimuksensa yhteisymmärryksessä marraskuussa 2015. Hän siirtyi jatkamaan kautta I-divisioona B:n Espoo Basket Teamin. Vuonna 2017-2018 Booker voitti 1-divisioona B:n mestaruuden ylivoimaisesti Loimaan Bisonsin riveissä joukkueen hävittyä vain kaksi ottelua, yhden runkosarjassa ja yhden pudotuspeleissä, olleen samalla joukkueen paras suomalainen pelaaja.  Vuonna 2018 Sebastian solmi 1+2-vuotisen sopimuksen kouvojen kanssa, mutta sopimus purettiin yhteisymmärryksessä.Sebastian Bookerin loukkaannuttua[lähde? ].
Booker edusti Suomen U20-maajoukkuetta poikien PM-kilpailuissa vuonna 2013.
Thorsten Domke

| Mitalit> Maa:   Sveitsi.Miesten kyokushin.World Open  | Mitalit> Maa:   Sveitsi.Miesten kyokushin.World Open  | Mitalit> Maa:   Sveitsi.Miesten kyokushin.World Open  | Maa:   Sveitsi> Miesten kyokushin. |
| --- | --- | --- | --- |
|  Kultaa | Tokio 2000 | avoin |  |
| EM-kilpailut  | EM-kilpailut  | EM-kilpailut  |  |
|  Hopeaa | 1999 | -80 kg |  |
Thorsten Domke on sveitsiläinen karateka, joka saavutti Kyokushinin IKO Matsushima-liiton maailmanmestaruuden 2000.
Kilpaura

Domke saavutti IKO Matsushima -liiton ensimmäisissä EM-kilpailuissa hopeaa hävittyään keskisarjan loppuottelussa Lajos Horvathille.
Domke eteni avoimessa painoluokassa käydyn MM-kilpailujen loppuotteluun saakka, jossa hän voitti mestaruuden Bela Haszmania vastaan.
Tibor Zsíros

| Tibor Zsíros> Henkilötiedot |
| --- | --- |
Koko nimi:  Tibor Zsíros
Syntynyt: 8. kesäkuuta 1930 Budapest, Unkari
Kuollut: 13. helmikuuta 2013 (82 vuotta) Budapest, Unkari
Kansalaisuus:   Unkari
Koripalloilija
Lempinimi:  Zsizsi
Pituus:  195 cm
Paino:  97 kg
Maajoukkueet
:   Unkari
Aiheesta muualla
FIBA
| Mitalit> Maa:   Unkari.Miesten koripallo.EM-kilpailut  | Mitalit> Maa:   Unkari.Miesten koripallo.EM-kilpailut  | Mitalit> Maa:   Unkari.Miesten koripallo.EM-kilpailut  | Maa:   Unkari> Miesten koripallo. |
| --- | --- | --- | --- |
|  Kultaa | Unkari 1955 |  |  |
|  Hopeaa | Neuvostoliitto 1953 |  |  |
Tibor Zsíros (8. kesäkuuta 1930 Budapest – 13. helmikuuta 2013 Budapest) oli unkarilainen koripalloilija ja Euroopan mestari.
Zsíros voitti Unkarin miesten maajoukkueessa Euroopan mestaruuden Unkarissa 1955 ja EM-hopeaa Neuvostoliitossa 1953. Kesäolympialaisissa Zsíros pelasi kolme kertaa: Lontoossa 1948 Unkari sijoittui 16:nneksi, Helsingissä 1952 13:nneksi ja Roomassa 1960 yhdeksänneksi. Lisäksi hän edusti Unkaria vuosien 1957 ja 1959 EM-kilpailuissa, joissa kummassakin Unkari sijoittui neljänneksi.
Zsíros kuoli 82-vuotiaana 13. helmikuuta 2013.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Unkarin joukkue – Koripallon EM-kilpailut 1955
3 Bánhegyi |
4 Czinkán |
5 Mezőfi |
6 L. Hódi |
7 Papp |
8 Greminger |
9 Zsíros |
10 Bogár |
11 Simon |
12 Bencze |
13 Cselkó |
14 Tóth |
15 Dallos |
16 J. Hódi |
Valmentaja Páder
The Maine

| The Maine |
| --- | --- |
 The Maine Warped Tour kiertueella vuonna 2014
Tiedot
Toiminnassa:  2007–
Tyylilaji:  vaihtoehtorock, pop-punk, pop-rock
Kotipaikka:   Tempe, Arizona, Yhdysvallat
Laulukieli:  englanti
Jäsenet:  John O'Callaghan  Kennedy Brock  Jared Monaco  Garrett Nickelsen Pat Kirch
Levy-yhtiö:  Universal (2013-) Action Theory (2010) Rude Records (Eurooppa) Fearless (2007-2010) Warner Bros. (2010) Sire
Aiheesta muualla
Kotisivut
Infobox OKNimi-testi OK: 
The Maine on yhdysvaltalainen vuoden 2007 tammikuussa perustettu rock -yhtye Tempesta, Arizonasta. Yhtyeen  nimi juurtaa juurensa bändin suuren esikuvan Ivoryn kappaleesta "The Coast of Maine".
Bändin jäsenet

John O'Callaghan - laulu, piano (2007–)
Jared Monaco - soolokitara (2007–)
Kennedy Brock - rytmikitara, taustalaulu (2007–)
Garrett Nickelsen - basso (2007–)
Patrick Kirch - rummut, lyömäsoittimet (2007–)
Ryan Osterman - kitara (2007)
Alex Ross - kitara (2007)
Diskografia > Studioalbumit

Can't Stop, Won't Stop (2008)
Black & White (2010)
Pioneer (2011)
Forever Halloween (2013)
American Candy (2015)
Lovely Little Lonely (2017)
Diskografia > EP:t

Stay Up, Get Down EP (2007)
The Way We Talk EP (2007)
...And a Happy New Year (2008)
This Is Real Life EP (2009)
Daytrotter Sessions EP (2010)
In Darkness & In Light (2010)
Good Love - The Pioneer B-Sides (2012)
Imaginary Numbers (2013)
Diskografia > Singlet

Everything I Ask For (2008)
Girls Do What They Want (2008)
Into Your Arms (2010)
Inside of You (2010)
Right Girl (2010)
Growing Up (2010)
Listen To Your Heart (2011)
Don't Give Up On Us (2011)
Some Days (2011)
You'll Never Know (2012)
Happy (2013)
Love and Drugs (2013)
These Four Words (2013)
Ugly On The Inside (2014)
English Girls (2015)
Miles Away (2015)
My Best Habit (2019)
Aiheesta muualla

Yhtyeen virallinen nettisivu (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sebastian Bonnet

| Sebastian Bonnet> Henkilötiedot |
| --- | --- |
Syntynyt: 3. toukokuuta 1978 
Aiheesta muualla
IMDb
Sebastian Bonnet (s. 27. huhtikuuta 1978) on slovakialainen pornonäyttelijä. Hän on esiintynyt Bel Ami -yhtiön homopornoelokuvissa. Hän esiintyi pornoelokuvassa ensimmäistä kertaa vuonna 1996. Hän on esiintynyt elokuvissa myös nimellä Antoine Korda. Viime vuosina hän on osallistunut elokuvien tekemiseen kuvaajana ja leikkaajana. Vuonna 2007 Bonnet meni naimisiin ja hänellä on yksi lapsi.
Sanna Jalomäki

Sanna Jalomäki Kostas-nimisen maalauksensa vierellä.
Sanna Jalomäki on suomalais-australialainen taiteilija. Lapsuutensa hän vietti Australiassa josta hän muutti Suomeen 1986.
Hän aloitti näyttelijäntyön opinnot Tampereen yliopistossa. Loppuvuodesta 2008 alkuvuoteen 2011 hän asui Ateenassa, Kreikassa.
Vuodesta 2012 Jalomäki on tehnyt suunnittelija Sinivuokko Koivulan kanssa yhteistyötä Pirjo&Purjo Productions nimikkeen alla. Hän on myös viiden taiteilijan TRKCrew -kollektiivin ja PPP-Art ry:n perustava jäsen.
Hän on ohjannut taidetyöpajoja ja live-maalaustapahtumia yhteensä yli 500 henkilölle Helsingin alueella käyttäen Koivulan kanssa kehittämäänsä kimppakuvitustekniikkaa (esim. MUKANA-yhteisötaidehanke kulttuuritalo Stoan yhteistyössä ja Minä – unelmista arkeen ja takaisin -taidehanke Annantalon kanssa). Hän on johtanut erilaisia taideprojekteja, joissa yhteisöllisyys on tärkeänä komponenttina, muun muassa  Wareco Oy:n kasvojenkohotus.
Jalomäki on myös englanninkielen aikuiskouluttaja.
Opinnot

Teatteritaiteen maisterin 2015, Näyttelijäntyön laitos (NÄTY), Tampereen yliopisto
Teatteritaiteenkandidaatti 2014, Näyttelijäntyön laitos (NÄTY), Tampereen yliopisto
The Transmission Project (Euroopan unionin rahoittama koulutusohjelma), Lontoo, Englanti ja Helsinki 1999–2000
Ylioppilas 1985, Sarah Redfern High School, Sydney, Australia
Ura > Kuvataide

Hän aloitti maalaamisen loppuvuodesta 2009 asuessaan Ateenassa, Kreikassa. Hänellä on ollut lukuisia soolo- ja ryhmänäyttelyitä Kreikassa, Suomessa ja Japanissa. Hänen teoksissaan toistuu ihmisen olemus ja tutkiminen (mm. potrettitaiteen kautta).
Ura > Näyttelijäntyö

Pimeän hehku, TV2, 1996
Taikapeili, TV2, 1995–1996
Dialogi kahdelle, teatterinäytelmä, Ylioppilasteatteri, Helsinki, 1996
Kotikatu, TV1, 1999
Hyväntekijät, elokuva, 1997
Kiima - muodonmuutoksia, kuunnelma, Helsingin yliopiston Luonnontieteellinen Museo 2000
Ota ja Omista, MTV3, 1997
Herra Valo, teatterinäytelmä, 1994
Matka Viipuriin, elokuva, 1994
Radio ja tv-mainoksia, spiikkauksia ja cd-kuunnelmia.
Ura > Musiikki

Sansibar, laulusolisti ja lauluntekijä 2013–
mute8, helsinkiläis-rockyhtyeen laulusolisti ja lauluntekijä 2004–2008 & 2011
Ura > Hyväntekeväisyys ja muut voittoa tavoittelemattomat hankkeet

toimi konserttiprojektipäällikkönä Rokkaa lasten hyväksikäyttöä vastaan (RACP Finland) -hyväntekeväisyyshankkeessa sekä kansainvälisen työryhmän jäsenenä. Hyväntekeväisyyskonsertti 19.1.2008 Nosturi, Helsinki
Nuorisotaidehanke Watts On the Wall (W.O.W), Pirjo & Purjo Productions (PPP-Art ry) 2012. Valograffanäyttely 19.–27.11.2012, Lasipalatsi, Helsinki
Aiheesta muualla

mute8rock MySpace-sivustolla
IMDb.com (englanniksi)
Saturnustyttö

| Saturnustyttö |
| --- | --- |
 Saturnustyttö vuodelta 1995.
Luoja(t):  Otto Binder Al Plastino
Kustantamo:  DC Comics
Ensiesiintyminen:  Adventure Comics #247 (huhtikuu 1958)
Henkilötiedot
Oikea nimi:  Imra Ardeen
Status:  aktiivinen
Pituus:  170 cm
Paino:  59 kg
Ryhmäsidokset:  Avaruussankarien legioona
Voimat:  Telepatia
Suhteet
Sukulaiset:  Salamapoika (aviomies) Jancel Ardeen (sisko) Ayla Ranzz (käly) Mekt Ranzz (lanko) Graym Ranzz (poika) Garridan Ranzz (poika)
Saturnustyttö, oikealta nimeltään Imra Ardeen (engl. Saturn Girl) on DC Comicsin sarjakuvahahmo ja supersankari, jonka loivat Otto Binder ja Al Plastino. Hahmo teki ensiesiintymisensä Adventure Comics -lehden numerossa 247, vuonna 1958.
Saturnustyttö on yksi Avaruussankarien legioonan alkuperäisistä perustajajäsenistä yhdessä Salamapojan ja Kosmospojan kanssa. Hän on kotoisin Titanista, joka on Saturnuksen suurin kuu. Saturnustytön erikoisvoima on telepatia, jonka avulla hän kykenee muun muassa lukemaan ihmisten ajatuksia ja siirtämään esineitä ajatuksen voimalla.
Muissa medioissa > Animaatiossa

Saturnustyttö vieraili vuonna 1998 Teräsmiehen jaksossa "New Kids In Town". Hahmon äänenä toimi Melissa Joan Hart.
Vuonna 2006 hahmo teki toisen esiintymisensä animaatiossa, Justice League Unlimitedin jaksossa "Far From Home", jossa hahmolla oli tällä kertaa mykkä rooli.
Saturnustyttö esiintyi yhtenä päähahmona Legion of Super Heroes animaatiosarjassa, jossa se oli sarjakuvan tavoin Avaruussankarien perustajajäsen. Myös hahmon ulkonäkö muistutti alkuperäistä hahmoa ja se oli piirretty hivenen avaruusolennon oloiseksi. Hahmon äänenä toimi Kari Wahlgren.
Saturnustyttö esiintyi Young Justice animaatiosarjassa, jossa häntä ääninäytteli Kari Wahlgren.
Muissa medioissa > Televisiossa

Saturnustyttö teki Cosmic Boyn ja Salamapojan ohella vierasesiintymisen vuonna 2009 Smallvillen kahdeksannella tuotantokaudella jaksossa "Legion". Hahmoa näytteli Alexz Johnson.
Jaksossa hahmo tunnetaan pelkästään nimellä Imraa, joka saapui Cosmic Boyn ja Salamapojan kanssa auttamaan Clark Kentiä Persuaderin hyökätessä sankarin kimppuun. Kolmikko lopulta joutui estämään Brainiaciä tuhoamasta Maata, joka oli ottanut Chloe Sullivanin kehon hallintaansa toteuttaakseen suunnitelmansa.
Saturnustyttö esiintyi Supergirl sarjan kolmannella kaudella, jossa häntä esitti Amy Jackson.
Muissa medioissa > Elokuvassa

Saturnustyttö esiintyi animaatioelokuvassa Lego DC Comics Super Heroes: Justice League – Cosmic Clash, jossa häntä ääninäytteli Kari Wahlgren.
Saturnustyttö esiintyi animaatioelokuvassa Justice League vs. the Fatal Five, jossa häntä ääninäytteli Tara Strong.
Videopeleissä

Saturnustyttö esiintyy pelissä DC Universe Online jaksossa "Long Live the Legion", jossa hän toimii sekä sankarina, että pahiksena ollessaan Emerald Empressin mielenhallinnan alaisuudessa.
Saturnustyttö esiintyi Injustice 2 -pelissä Brainiacin lopetuksessa.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1998 | Melissa Joan Hart | Teräsmies |  |  |
| 2006–2008 | Kari Wahlgren | Legion of Super Heroes |  |  |
| 2009 | Alexz Johnson | Smallville |  |  |
| 2021–2022 | Kari Wahlgren | Young Justice: Phantoms |  |  |
Tenri

| Tenri (天理市) |
| --- | --- |
 Tenrikyō-uskonnon päärakennus
 lippu:  Symboli
 Tenrin sijainti Naran prefektuurissa
 Tenri
 Koordinaatit: 34°35′47.7″N, 135°50′14.1″E 
Valtio:  Japani
Alue:  Kansai
Prefektuuri:  Nara
Pinta-ala:  
 – Kokonaispinta-ala:  86,42 km²
Väkiluku (2017):  65 806
 – Väestötiheys:  761,5 as./km²
Symbolit:  
 – Kukka:  Japaninaprikoosi
 – Puu:  Neidonhiuspuu
Aikavyöhyke:  UTC+9
 
 www.city.tenri.nara.jp 
Infobox OKVirheellinen NIMI-arvo: 
Tenri (jap. 天理市, Tenri-shi) on Japanin kaupunki Honshūn saarella Kansain alueella Naran prefektuurissa. Se sijaitsee prefektuurin pohjoisosan tasankoalueen itäreunalla Naran eteläpuolella. Tenrissä on 65 806 asukasta (vuonna 2017) ja sen pinta-ala on 86,42 neliökilometriä.
Tenri tunnetaan Edo-kaudella perustetun Tenrikyō-uskonnon kotikaupunkina, jossa sijaitsee monia uskontoon liittyviä laitoksia, kuten Tenrikyōn päärakennus, Tenri-yliopisto ja Tenri-yliopiston museo. Kaupunki onkin saanut uskonnolta nimensä: se perustettiin ja nimettiin vuonna 1954 kuuden kunnan kuntaliitoksen myötä. Kaupungissa kulkee Japanin vanhimmaksi tieksi sanottu Yamanobe no michi, jonka varrella sijaitsee useita historiallisia kohteita, kuten Isonokamin pyhäkkö ja kofun-hautakumpuja. Tenriä palvelevat JR Nishi-Nihonin Sakurai-linja ja Kintetsu-rautateiden Tenri-linja.
Kuvia

Tenri-yliopiston museo
Isonokamin pyhäkkö
Aiheesta muualla

Kuvia tai muita tiedostoja aiheesta Tenri Wikimedia Commonsissa
Kaupungin internetsivut (japaniksi)
Thaisa

Thaisa
Thaisa de Moraes Rosa Moreno, taiteilijanimeltään Thaisa (s. 17. joulukuuta 1988) on brasilialainen jalkapalloilija. Hän on pelipaikaltaan keskikenttäpelaaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 82 maaottelua ja tehnyt niissä kuusi maalia. MM-kilpailuissa hän pelasi Brasilian kaikki neljä ottelua alusta loppuun ja teki maalin neljännesvälieräottelussa Ranskaa vastaan. Ensimmäisen naisten maaottelunsa hän pelasi vuonna 2013.
Thaisa edustaa seuratasolla italialaista AC Milania. Hän on kotimaansa lisäksi pelannut myös Ruotsissa, Islannissa ja Yhdysvalloissa.